Մերուժան Հովհաննիսյանը կալանավորվել է 1963 թ. դեկտեմբերի 29-ին: Դատապարտվել է 5 տարի ազատազրկման: Նա «Յոթի գործով» միակ մեղադրյալն է, որը դատարանի դահլիճում իրեն ոչ թե մեղավոր, այլ հանցավոր է ճանաչել։ Հայտարարել է, որ գործող օրենքի համաձայն ինքը հանցավոր է, բայց մեղք չի գործել։ Կալանավայրում դրսեւորած ըմբոստ վարքի պատճառով էլ ավելի է խստացվել նրա ռեժիմը, եւ մորդովական խիստ ռեժիմի կալանավայրից նրան տեղափոխել են Վլադիմիրի բանտ, որտեղ էլ կրել է պատժի մնացած մասը: